62019TJ0252_INF
Решение на Общия съд (втори състав) от 21 април 2021 г. —Pech/Съвет
(Дело T‑252/19)
„Достъп до документи — Регламент (ЕО) № 1049/2001 — Член 4, параграф 2, второ тире от Регламент № 1049/2001 — Защита на правните становища — Член 4, параграф 3, първа алинея от Регламент № 1049/2001 — Защита на процеса на вземане на решения — Отказ да се даде пълен достъп до правно становище на правната служба на Съвета“
1.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Стриктно тълкуване и прилагане — Задължение на институцията да извърши конкретна и индивидуална проверка на документите — Обхват
(член 4 от Регламент № 1049/2001 на Европейския парламент и на Съвета)
(вж. т. 27—30)
2.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на процеса на вземане на решения — Условия — Конкретно, действително и сериозно засягане на посочения процес — Обхват — Отказ да се даде пълен достъп до правно становище на правната служба на Съвета — Липса
(член 4, параграф 3, първа алинея от Регламент № 1049/2001 на Европейския парламент и на Съвета)
(вж. т. 42—44 и 48)
3.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на правните становища — Задължение на институцията да провери дали актът представлява правно становище и дали съществува възможност за конкретно засягане на защитата на правното становище, както и дали не е налице по-висш обществен интерес, който да диктува оповестяването на акта
(член 4, параграф 2, второ тире от Регламент № 1049/2001 на Европейския парламент и на Съвета)
(вж. т. 78, 79 и 83)
4.
Институции на Европейския съюз — Право на публичен достъп до документи — Регламент № 1049/2001 — Изключения от правото на достъп до документи — Защита на правните становища — По-висш обществен интерес, който диктува оповестяването на документите — Понятие — Задължение на институцията да претегли наличните интереси — Оповестяване на правните становища във връзка със законодателния процес — Задължение на институцията да изложи подробни мотиви за всеки отказ за предоставяне на достъп
(член 4, параграф 2, второ тире от Регламент № 1049/2001 на Европейския парламент и на Съвета)
(вж. т. 80 и 81)
Предмет
Искане на основание член 263 ДФЕС за отмяна на решението на Съвета от 12 февруари 2019 г., с което се отказва пълен достъп до становището на неговата правна служба, съдържащо се в документ ST 13593 2018 INIT относно предложението от 2 май 2018 г. за регламент на Европейския парламент и на Съвета относно защитата на бюджета на Европейския съюз в случаите на широко разпространено незачитане на принципите на правовата държава в държавите членки (COM(2018) 324 final)
Диспозитив
1)
Отменя решението на Съвета на Европейския съюз от 12 февруари 2019 г., с което се отказва пълен достъп до документ ST 13593 2018 INIT, съдържащ становището на правната служба на Съвета относно предложението за регламент на Европейския парламент и на Съвета относно защитата на бюджета на Съюза в случаите на широко разпространено незачитане на принципите на правовата държава в държавите членки (COM(2018) 324 final).
2)
Съветът понася направените от него съдебни разноски, както и тези на г‑н Laurent Pech.
3)
Кралство Швеция понася направените от него съдебни разноски.